cyanic-selkie/wikianc huggingface dataset:
Kräizegung
Islam
An der Sure 5:33 gëtt d'Kräizegung als eng weltlech Strof opgefouert fir all déi, déi den Islam bekämpfen oder a Gefor bréngen an net dovun ofkéiere wëllen:
D'Sure 4:157 kontestéiert d'Kräizegung vum Jesus laut chrëschtlecher Erzielung:
An der Geschicht vum Islam goufen och eng ganz Partie Apostate gekräizegt.
D'Kräizegung hautdesdaags
Den 30. Abrëll 2014 hunn islamistesch Extremisten a Syrien 7 ëffentlech Hiriichtunge vollzunn. Fotoe vun dëser Dot, déi op Twitter verëffentlecht goufe, weise fälschlecherweis drop hin, dat d'Victimen dobäi gekräizegt goufen. Warscheinlech awer goufen an deene meeschte Fäll déi betraffe Persoune fir d'éischt erschoss, ier si un d'Kräiz gehaange goufen.
Edwin Salpeter
Den Edwin Ernest Salpeter, gebuer den 3. Dezember 1924 zu Wien, Éisträich a gestuerwen de 25. November 2008 zu Ithaca, New York war en éisträicheschen Astronom an Astrophysiker.
De Salpeter ass als Jugendlechen am Joer 1939 vun Éisträich an Australien emigréiert, wou hien op der Universitéit vu Sydney Physik a Mathematik studéiert huet. Den Doktergrad krut hien am Joer 1948 op der University of Birmingham an England, wou hie mam Rudolf Peierls zesummegeschafft huet. Vun 1948 u war hien op der Cornell University, wou hien ënner anerem zesumme mam Hans Bethe iwwer Problemer vun der Quantenelektrodynamik a Kärphysik debattéiert huet an huet a ville Beräicher vun der theoreetescher Astrophysik matgeschafft. Mam Bethe huet hien d'Bethe-Salpeter-Equatioun fir gebonnen Zoustänn an der Quantefeldtheorie entwéckelt.
De Salpeter huet Kärreaktiounen a Stären ënnersicht souwéi d'Entwécklung vu Stären. 1955 huet hien d'initial Massefunktioun (Initial Mass Function, IMF) vu Stären ofgeleet, déi beseet, a water Zueleverhältnesser Stäre mat verschiddene Massen entstinn.
Hie war mam Jakow Seldowitsch ee vun den éischten, déi 1964 Akkretiounsscheiwen ëm schwaarz Lächer als Modell fir Quasaren an aktiv Galaxië virgeschloen huet.
Canton d'Aix-en-Provence-1
De Canton d'Aix-en-Provence-1 ass eng franséisch administrativ Andeelung am Arrondissement Aix-en-Provence am Departement Bouches-du-Rhône an der Regioun Provence-Alpes-Côte d'Azur.
Scheedbësch
De Scheedbësch (och nach De Scheed ) ass e Bësch am Quartier Hamm vun der Stad Lëtzebuerg. E läit am ëstlechste Wupp vun der Haaptstad.
Canton d'Aix-en-Provence-1
Mam Dekret vum 27. Februar 2014 am Kader vum Gesetz vum 17. Mee 2013, iwwer d'Reorganisatioun vun de Kantonen, gouf de Kanton gegrënnt.
Scheedbësch
De Bësch huet eng Fläch vun am Ganzen ongeféier 136 ha an e grenzt am Westen un d'Autobunn A1, am Norden un d'Nationalstrooss 2 an am Osten un den CR159 (Sandweiler - Izeg). Am Süden trennt d'Gemengegrenz, déi gréisstendeels vun der Huerbaach gemaach gëtt, e vum Bësch mam Numm Schleed an der Kadastersektioun Izeg vun der Nopeschgemeng Hesper.
Diagonal duerch de Bësch - vun Nordwesten a Richtung Südosten - verleeft d'Eisebunnsstreck Lëtzebuerg-Waasserbëlleg. Nërdlech vun der Eisebunn läit den amerikaneschen Zaldotekierfecht. Den CR234 (allée Dwight D. Eisenhower a Val du Scheid) mécht Verbindung tëscht der N2 an dem CR159 beim Scheedhaff.
Geschicht
Am Scheedbësch soll fréier d'Grenz tëscht dem mëttelalterleche Moselgau an dem Wavergau verlaf sinn. De Bësch ass mat der Bezeechnung „Scheit“ op der der Ferrariskaart vu 1777 agezeechent. No der Franséischer Revolutioun haten sech wéi et schéngt eng ganz Rëtsch Leit déi vun Esch fort gelaf waren, am Bësch opgehalen.
Op d'mannst vum 18. Joerhonnert un ass am Scheedbësch de Conterdag gefeiert ginn. Bei där Geleeënheet ass déi helleg Walburga ugebiet ginn, fir déi „béis Aen“ ze heelen oder eppes géint de „béise Bléck“ z'ënnerhuelen. Mat der Zäit gouf awer aus der Wallfaart en ze vill weltlecht Fest mat Wäin an Danz, an d'Kierch huet 1865 déi grouss Pressessioun verbueden.
Originne vum Numm
Den Numm Scheedbësch kënnt vum Flouernumm Scheed, deen et ganz dacks gëtt, a mat deem gemenkerhand d'Grenz vun engem Feld oder engem Bësch gemengt ass. De Scheed ass awer och eng vun den héije Plazen am Biergréck deen den Uelzechtdall vum Sirdall trennt.
Libre pensée luxembourgeoise
D ' Libre pensée luxembourgeoise, kuerz LPL, ass de lëtzebuergesche Fräidenkerbond, deen 1905 gegrënnt gouf.
De Veräin ass Member vun der Union mondiale des libres penseurs, dem weltwäite Verband vun de Fräidenker.
Alan J. Pakula
Den Alan J. Pakula, gebuer de 7. Abrëll 1928 zu New York City, a gestuerwen den 19. November 1998 zu Melville, war en US-amerikanesche Filmregisseur, Filmproduzent an Dréibuchauteur.
Alain Schneider
Et gëtt verschidde Persounen déi Alain Schneider heeschen:
Raftside
Raftside ass e Museksprojet deen den Auteur, Komponist a Plastiker Filip Markiewicz 2003 ugefaangen huet an de bis 2007 zu enger Grupp vu 6 Museker eropgewuess ass.
Liberalismus
Liberalismus ass eng politesch Ideologie, déi zënter hirem Opkommen am Englesche Biergerkrich, am Amerikaneschen Onofhängegkeetskrich an an der Franséisch Revolutioun eng bedeitend Roll an de westleche Gesellschafte spillt. Liberalismus baséiert op enger individualistescher Siicht op d'Mënschheet a betount d'Fräiheet vum Individuum, also dem Mënsch, géigeniwwer dem Staat.
Tréierer Chrëschtmaart
Den Tréierer Chrëschtmaart (op Däitsch: Trierer Weihnachtsmarkt) ass e private Chrëschtmaart an der däitscher Stad Tréier. Dëse Stroossemaart gouf am Joer 1978 vum Kiermesmann Oscar Bruch jun. fir d'éischt organiséiert.
Den Tréierer Chrëschtmaart gouf vu Freenet als ee vun de beschten däitsche Chrëschtmäert consideréiert.
Liberalismus
Liberalismus ass kee kloert Konzept. Dacks gëtt en Ënnerscheed gemaach tëscht dem politesche Liberalismus, vun deem de brittesche Philosoph John Locke de bekanntste Vertrieder ass, an dem wirtschaftleche Liberalismus, dee mam schotteschen Ekonomist a Philosoph Adam Smith ugefaangen huet. De wirtschaftleche Liberalismus betount virun allem d'Fräiheet vum ekonomesche Maart, wärend de politesche Liberalismus haaptsächlech d'Fräiheet an d'Rechter vum Mënsch betrëfft.
Am Laf vun der Geschicht sinn déi zwou Variante vum Liberalismus dacks a Konflikt matenee geroden - zum Beispill wann argumentéiert gouf, datt d'Fräiheet vum Maart d'Fräiheet vum Mënsch géif limitéieren. Am Allgemengen huet sech de Liberalismus an de verschiddene Länner an iwwer déi verschidde Periode ganz ënnerschiddlech entwéckelt, an et gëtt vill verschidde Variatioune vum Liberalismus mat aneren Interpretatiounen. Trotzdeem hunn déi ënnerschiddlech liberal Stréimunge bestëmmt Theeme gemeinsam: de Glawen an d'Gläichberechtegung an an déi individuell Fräiheeten (zum Beispill Glawens- a Meenungsfräiheet); d'Ënnerstëtzung vum Privatbesëtz an engem begrenzte Rechtsstaat; d'Wichtegkeet vu Wäerter wéi dem Pluralismus, der Toleranz an der Souveränitéit vum Vollek. Aner liberal Charakteristike sinn de Respekt vun de Grondsätz, déi de Rechtsstaat kennzeechnen; eng kapitalistesch Maartwirtschaft; d'Betoune vun der Roll vun der Zivilgesellschaft; fräien internationalen Handel; d'Séchere vum Fridden op der Welt duerch d'Mediatioun an d'Interventioun vun internationalen Organisatiounen (wéi de Vereenten Natiounen).
Lëscht vun den nationale Monumenter an der Stauséigemeng
An dëser Lëscht vun den nationale Monumenter an der Stauséigemeng sinn all national Monumenter opgezielt, déi an der lëtzebuergescher Stauséigemeng ze fanne sinn (Stand: ).
Gustavo Rojo
De Gustavo Rojo, gebuer als Gustavo Adolfo Krefeld Sarandí Rojo y Pinto de 5. September 1923 op engem däitsche Schëff a gestuerwen den 22. Abrëll 2017 zu Mexiko-Stad war en uruguayesche Schauspiller a Filmproduzent
Ditgesbaach
D'Ditgesbaach ass eng kleng lëtzebuergesch Baach am Gréngewald, an der Gemeng Steesel. Et ass eng Niewebaach vun der Schetzelbaach.
Se huet hir Quell ronn 600 Meter nërdlech vum Stafelter op enger Héicht vun 377 Meter. Vun do leeft se no Süden an no Südosten ënner dem CR119 erduerch bis op d'Gemengegrenz mat Nidderaanwen. Vu do dréint se no Norden, fir no engem totale Laf vun 1.370 Meter, op enger Héicht vun 343 m an d'Schetzelbaach ze lafen.
Havrincourt
Havrincourt ass eng franséisch Gemeng am Departement Pas-de-Calais an der Regioun Hauts-de-France.
Catherine (Lidd)
Catherine ass e Lidd vum franséische Sänger Romuald, komponéiert vum Paul Mauriat an André Borgioli, mat engem Text vum André di Fusco. Et war déi lëtzebuergesch Bedeelegung am Grand Prix Eurovision Song Contest 1969 zu Madrid, gesongen op Franséisch. Et koum op déi 11. Plaz mat 7 Punkten.
Bruce C. Murray
De Bruce C. Murray, gebuer den 30. November 1931 zu New York City, New York a gestuerwen den 29. August 2013 zu Oceanside, Kalifornien war en amerikanesche Geolog a Planetolog.
1955 huet de Murray um Massachusetts Institute of Technology a Geologie promovéiert an hat dono fir d'Standard Oil of California, d'United States Air Force, an de United States Civil Service geschafft, ier hien am Joer 1960 eng Aarbecht beim California Institute of Technology ugefaangen huet. Hie gouf 1963 ausseruerdentleche Professer, 1969 uerdentleche Professer fir Planetologie a Geologie a krut d'Pensioun am Joer 2001.
Vum 1. Abrëll 1976 bis den 30. Juni 1982 war hien Direkter beim Jet Propulsion Laboratory.
Zesumme mam Carl Sagan an dem Louis Friedman huet hien am Joer 1980 d'Planetary Society gegrënnt, wou hie fir eng Amtszäit de President war.
De Murray ass am Alter vun 81 Joer un der Folleg vun Alzheimer gestuerwen. Hie war bestuet an hat fënnef Kanner. Säi Koseng, den Tom Foley war fréiere Spriecher vum Representantenhaus vun de Vereenegte Staate vun Amerika.
Éierungen
Den Asteroid (4957) Brucemurray gouf no him genannt.
Vinci (Entreprise)
Vinci, fréier Société Générale d'Entreprises (SGE), ass déi zweetgréisst Firma op der Welt an der Konzessiouns- a Bauindustrie a beschäftegt ronn 222.400 Leit weltwäit.
D'Aktivitéite vu Vinci sinn a fënnef Geschäftszentren organiséiert: Vinci Autoroutes, Vinci Concessions, Vinci Energies, Eurovia a Vinci Construction. Am Joer 2019 war d'Firma a méi wéi 100 Länner present an hiren Ëmsaz louch bei 48,053 Milliarden Euro.
Gordon Mitchell
De Gordon Mitchell, gebuer als Charles Allan Pendleton den 29. Juli 1923 zu Denver, Colorado a gestuerwen den 20. September 2003 zu Marina del Rey, Kalifornien, war en US-amerikanesche Bodybuilder a Schauspiller.
No klenge Rollen an US-amerikanesche Filmer an den 1950er Joren huet dem Gordon Mitchell seng Filmcarrière, vun 1960 un, sech haaptsächlech an Italien ofgespillt. Hei war hien a ville Genre-Filmer wéi Sandalefilmer, Italowestern a Kriminalfilmer ze gesinn. Hien huet awer och gréisser Rollen a Filmer vu bekannte Regisseure wéi Federico Fellini, John Huston, Gérard Oury an Yves Boisset gespillt.
Canton d'Aix-en-Provence-2
De Canton d'Aix-en-Provence-2 ass eng franséisch administrativ Andeelung am Arrondissement Aix-en-Provence am Departement Bouches-du-Rhône an der Regioun Provence-Alpes-Côte d'Azur.
Mam Dekret vum 27. Februar 2014 am Kader vum Gesetz vum 17. Mee 2013, iwwer d'Reorganisatioun vun de Kantonen, gouf de Kanton gegrënnt.
De Kinnek vun Öropa
ass den 23. Album aus der Superjhemp-Serie vum Roger Leiner a Lucien Czuga an ass 2008 erauskoum.
Personnagen am Album
(alphabetesch Lëscht vun de Personnagen déi an der Geschicht virkommen oder ernimmt ginn)
Moien
De Moien, oder Mueren, ass déi Dageszäit, déi tëscht Sonnenopgang a Mëtteg ass. E gëllt als "den Ufank" vum Dag.
Traditionell ass de Moien d'Zäit fir waakreg ze ginn. D'Iesse moies nennt ee Kaffi.
Adalbert Boros
Den Adalbert ("Albert") Boros, gebuer den 18. Mee 1931 an Ungarn a gestuerwen de 26. Abrëll 2013 zu Iechternach, war en ungareschen Ingenieur.
Den Albert Boros war 1955 op Lëtzebuerg komm, wou en als Ingenieur geschafft huet. Hien huet ë. a. um Bau vun der Rouder Bréck an dem Barrage vun Esch-Sauer matgeschafft. Vun den 1970er Jore bis 2006 huet hien als Strummert op der Stater Gare gelieft a war sou ville Leit bekannt, absënns Studenten, deenen e bei de Matheshausaufgabe gehollef huet.
Seng lescht Joren huet hien an engem Fleegeheem zu Iechternach verbruecht.
Pierre Hannick
Hien huet op der UCL eng Licence a Geschicht gemaach, an 1991 en Doktorat. Dono huet hie säi Beruffsliewe laang, vun 1963 bis 2005, an de belsche Staatsarchiven zu Arel geschafft.
Jeff Meyer (Äishockeyspiller)
De Jeff Meyer, gebuer den 13. Mäerz 1985, ass e lëtzebuergeschen Äishockeyspiller op der Stiermer-Positioun.
De Jeff Meyer huet seng Sportscarrière 2000 ugefaangen. Hien huet a senger Carrière fir Tornado Luxembourg, a vun 2003 bis 2010 fir d'Lëtzebuergesch Äishockeynationalekipp gespillt.
Moien (Begréissung)
Moien! ass e lëtzebuergescht Begréissungswuert, onofhängeg vun der Dageszäit.
Et ass e bësse méi informell wéi Bonjour, resp. Gudde Mëtteg, gudden Owend, oder moies, gudde Moien.
Dëst Begréissungswuert huet eng norddäitsch oder frisesch Originn, an huet Analogien an däitschen (cf. de: Moin !), nidderdäitschen, hollänneschen, däneschen, a souguer kaschubeschen Dialekter.
Erich Ponto
Den Erich Ponto, gebuer de 14. Dezember 1884 zu Lübeck a gestuerwen de 4. Februar 1957 zu Stuttgart war en däitsche Schauspiller.
Zu senge bekanntste Filmer zielen Die Feuerzangenbowle vum Helmut Weiss aus dem Joer 1944 an The Third Man vum Carol Reed aus dem Joer 1949.
Melina Mercouri
D'Melina Mercouri, gebuer als Maria Amalia Merkouri den 18. Oktober 1920 zu Athen a gestuerwen de 6. Mäerz 1994 zu New York, war eng griichesch Schauspillerin, Sängerin a Politikerin.
1955 huet si de Filmregisseur Jules Dassin kenne geléiert, mat dem si sech 1966 bestuet huet a mat him bis zu hirem Doud zesumme war.
Ënner der Regie vum Michalis Kakogiannis huet si hir éischt Roll am Film Stella (1955) kritt. International bekannt gouf si duerch de Film Pote tin kyriaki oder op Englesch Never on Sunday (1960) vum Jules Dassin.
Wärend der Griichescher Militärdiktatur vun 1967 bis 1974 huet d'Melina Mercouri a Frankräich am Exil gelieft. Am Oktober 1981 huet de griichesche Ministerpresident Andreas Papandreou si als Kulturministesch a seng Regierung geholl.
Vinci
Vinci ka bedeiten:
Juan Carlos Varela
De Juan Carlos Varela Rodríguez, gebuer den 12. Dezember 1963 zu Panama (Stad), ass e panameseschen Ingenieur a Politiker. Hie war vum 1. Juli 2014 bis den 1. Juli 2019 President vun der Republik Panama.
Virdru war hien, vun 2009 bis 2014, Vizepresident vum Land. Hie war gläichzäiteg, vu Juli 2009 bis August 2011, Ausseminister. Zanter 2006 ass hie President vun der Partido Panameñista, der zweetstäerkster Partei am Land. De 4. Mee 2014 huet hien d'Presidentewale gewonnen.
De Varela ass bestuet an huet 3 Kanner.
René Mailliet
De René Mailliet, gebuer den 3. Juni 1915 zu Houdeng-Aimeries (zanter 1977 en Deel vun der Gemeng La Louvière) an der belscher Provënz Hainaut, gestuerwen de 4. November 1999, war e lëtzebuergeschen Architekt.
Cico
Den Cico, eigentlech Edoardo Inzolia, gebuer 1979 zu Lëtzebuerg, ass e Museker an italieeneschsproochege Rapper vu Lëtzebuerg. Hien ass Member an de Gruppen Allela Boyz, Fruta Boys an Uranami.
Biographie
Den Cico ass zu Anzio bei Roum, um Belair, zu Stroossbuerg an zu Arel opgewuess. Hien huet a senger Kandheet Piano spille geléiert a spéider och nach Jazzgittar. Säin éischte Concert hat hien am Alter vu 14 Joer zu Arel. Mat 17 huet hie mat der Afarensis-Band en éischten Album opgeholl. Duerno ass hien erëm zwee Joer an Italien zeréckgaange wou hien ugefaangen huet Hip-Hop ze maachen an ze rappen.
1998 huet den Cico mat e puer Kolleegen den onofhängege Plackelabel 6-Mic Produxion gegrënnt.
Säin éischten Album Esplanade ass 2002 erauskomm. Flogisticamente mistico, den éischten Album vun Uranami, ass 2005 erauskomm.
2008 huet hie Placke mat den Allela Boyz a mat de Fruta Boys verëffentlecht. E Joer drop ass säi Soloalbum Libero come Erminio um Label Winged Skull verëffentlecht ginn, op deem hien ënner anerem mam Thorunn, dem Eric Rosenfeld (Sänger vu Versus You), dem Raquel Barreira, dem Raftside, dem Corbi an dem Jeff Herr zesummeschafft. Hie war dunn och am Film Reste bien, mec! ze gesinn, fir deen hien och d'Musek matkomponéiert huet.
2014 war hien am Corbi sengem Lidd De gudden Drot ze héieren.
Kapell Scheedel
D'Kapell zu Scheedel ass eng kathoulesch Kapell déi zur Par Dikrich Le Bon Pasteur, zum Dekanat Zentrum an zu der Gemeng Buerschent gehéiert.
Zur Par Buerschent gehéieren ausser der Kapell vu Scheedel och nach d'Parkierch vu Buerschent an d'Filialkierch vu Kiemen. Ausserdeem gehéiert och nach déi kleng Uertschaft Dierbech dozou, wou awer keng Kierch oder Kapell steet.
Geschicht
Den 2. Februar 1862 koum et zu engem Baukontrakt tëscht dem Mathias Betz, Entreprener vu Welschent, an dem Peter Klein a Valentin Erdel vu Scheedel. Am Kontrakt goufen d'Detailer vum Bau an de Präis genee festgehalen. Laut Kontrakt sollt d'Kapell bis den hallwe September fäerdeg sinn. De Bau gouf 1862 och am Réibau fäerdeg, duerno ass aus onerkläerlech Grënn awer näischt méi geschitt bis an d'Joer 1868.
De 27. Oktober 1868 gouf d'Kapell vum Deche Weirens vun Dikrech ageweit. Paschtouer vun der Par Buerschent war deemools de Jakob Holperts. D'Käschte fir de Bau vun der Kapell ware bis zum Schluss op 3.021,55 Frang eropgaangen. Dobäi sinn d'Transporter vum Material vun den Awunner vum Duerf iwwerholl ginn.
Am Ufank stoung just e ganz einfachen Altor an der Kapell, dee vun zwéi vun den Uerdensbridder bei engem Besuch an der Heemecht am Joer 1869 gebaut gouf. Spéider koum en Altor aus enger Parkierch aus dem Kanton Réiden dran. D'Kapell war bannen am Ufank nëmme mat einfacher Kallekfaarw ugestrach. 1925 krut se vum Konschtmoler Wilhelmy aus Veianen en neien Ustrach.
Am Abrëll 1897 gouf den Tuerm vun der Kapell ganz mat Schifer verkleet. 1933 krut d'Kapell e Kräizwee.
Literatur
Rasqué, Fritz: Bourscheid - Geschichte einer alten Pfarrei, 1944, Bourg-Bourger, Lëtzebuerg, 430 S.
Cräsh am Paradäis!
ass de 24. Album aus der Superjhemp-Serie vum Roger Leiner a Lucien Czuga an ass 2009 erauskoum.
Personnagen am Album
(alphabetesch Lëscht vun de Personnagen déi an der Geschicht virkommen oder ernimmt ginn)
Intelligent Design
Den Intelligent Design (engl.: "intelligenten Entworf"), ofgekierzt ID, ass eng Doktrin, déi änlech Virstellunge wéi déi vum Kreationismus vertrëtt. En ass am 20. Joerhonnert an den U.S.A. opgedaucht.
Theorie vum ID
De ganze biologeschen Opbau vum mënschleche Kierper ass sou komplex, datt en net vun Natur aus entstanen ass, mä vun engem Schöpfer, enger méi héijer Intelligenz, dem Intelligent Designer (aus juristeche Grënn vermeiden d'Unhänger vun dëser Theorie, datt mat dësem Designer Gott gemengt ass), entworf gi muss sinn. D'Evolutioun gëtt net bestridden, mä se baséiert net op der Mutatioun a Selektioun vum Darwin, se gëtt nämlech bewosst vun der Intelligenz gesteiert.
Haplincourt
Haplincourt ass eng franséisch Gemeng am Departement Pas-de-Calais an der Regioun Hauts-de-France.
Polynormande 2016
Déi '''37. Editioun vun der Polynormande''' gouf den 31. Juli 2016 gefuer. Se stoung um Kalenner vum UCI Europe Tour 2016 an der Kategorie 1.1. Et war déi zwieleft Kompetitioun vun der Coupe de France 2016.
D'Course gouf vum Belsch Baptiste Planckaert gewonnen.
D.Harmon
Den D.Harmon, gebuer als D'Anthony Harmon de 17. September 1993 am Arkansas, ass e Rapper vun Déifferdeng. Hie rapt op Englesch.
Säi Papp ass US-Amerikaner a seng Mamm Portugisin. Wéi hie 5 Joer al war ass hien op Lëtzebuerg komm.
2014 ass säi Mixtape Between the Lines erauskomm. Am Abrëll 2016 huet hien den Album Value of Time verëffentlecht, 2019 dunn Value of Time 2.
Tendzin Gyatsho
Den Tendzin Gyatsho (dacks och: Tenzin Gyatso; tib.: bstan ´dzin rgya mtsho, tibetisch: བསྟན་འཛིན་རྒྱ་མཚོ་, gebuer Lhamo Dhondrub, de 6. Juli 1935 zu Taktser an der Provënz Amdo am Osttibet, ass eng bedeitend Perséinlechkeet vun der Gelugpa-Linn vum tibetanesche Buddhismus, an en ass de 14. Dalai Lama. Hien ass e buddhistesche Mënch, ënnerstëtzt d'Rime-Beweegung a krut 1989 de Friddensnobelpräis.
Säi Liewen
Tendzin Gyatsho ass den Mënchsnumm vum aktuellen Dalai Lama. Hien ass de 6. Juli 1935 mat biergerlechen Numm Lhamo Döndrup Taktser, an engem klengen Duerf an der tibetanescher Provënz Amdo am Nordosten vum Tibet, als zweete Fils vun der Bauerefamill Dekyi Tshering an Chökyong Tshering gebuer. Seng Mamm huet 16 Kanner an d'Welt gesat, vun deenen der siwen schonn als Puppelche gestuerwe sinn.
Am Alter vu knapps zwee Joer ass hie vu véier Mënchen op Grond vun enger Visioun vum Regent, Orakelen an anere Virzeechen als Reinkarnatioun vum 1933 verstuerwenen 13. Dalai Lama fonnt ginn. Et gëtt erzielt, datt hie schonn als klengt Kand een als Dénger verkleeten héije Mënch spontan als "Lama aus dem Klouschter Sera" erkannt soll hunn an och en ettlech Géigestänn aus dem Besëtz vum 13. Dalai Lama, déi nieft aneren dohigeluecht gi waren, fir sech geholl hätt. De Lhamo huet zunächst misse vum Provënzgouverneur duerch erhieflech Bestiechungsmoossname fräikaaft ginn, wat Verhandelunge vu bal 2 Joer mat sech bruecht huet. Zu Lhasa ass hien du mat 4 Joer, am Kader vun der Endjoresfeier, den 22. Februar 1940 am Potala zum 14. Dalai Lama duerch d'Sitringasol-Zeremonie ernannt ginn. Säin neien Numm ass vun do u Jetsün Jampel Ngawang Lobsang Yeshe Tendzin Gyatsho - Hellegen Här, matfillenden Här, matfillende Verdeedeger vum Glawen, Mier vun der Weisheet. De 17. November 1950 ass dem eréischt 15-järegen Dalai Lama déi weltlech Muecht iwwer den Tibet iwwerdroe ginn. Mä hien huet sech dunn zesumme mat senger Regierung, wéinst der Bedroung duerch dat kommunistescht China, op Dromo, direkt op der indescher Grenz, a Sécherheet misse bréngen. Am Summer 1950 ass hien zeréck op Lhasa gaangen, fir do, no engem Ofkommes mat der chineesescher Regierung, seng reliéise Funktiounen nees ophuelen ze kënnen.
Ofkommes mat China
Den 23. Mee 1951 hunn d'Vertrieder vun der tibetanescher Regierung zu Beijing dat sougenannt 17-Punkten-Ofkommes iwwer eng friddlech Befreiung vum Tibet ënnerschriwwen. Mat dësem Traité sollten dem Tibet bannepolitesch Autonomie a Regierungsfräiheet zougesprach ginn. D'Vertriedung an der Aussepolitik, de Baussenhandel a militäresch Ugeleeënheeten huet China awer fir sech beusprocht. De 24. Oktober 1951 ass no engem entspriechende Beschloss vun der tibetanescher Nationalversammlung zu Lhasa d'Zoustëmmung vum Tendzin Gyatsho zu dësem Ofkommes un de Mao Zedong a seng Regierung telegraphéiert ginn. Méi spéit huet den Tendzin Gyatshos seng Entscheedung mam Saz kommentéiert: "Ech hunn dësem Vertrag nëmmen zougestëmmt well ech mäi Vollek a mäi Land virun der totaler Zerstéierung beschütze wollt." Dem Ofkommes ass virausgaangen, datt déi chineesesch Volleksbefreiungsarméi an der osttibetanescher Provënz Chamdo amarschéieren duerft.
Flucht an Exil
De 17. Mäerz 1959 huet den Dalai Lama wärend dem Tibetopstand an d'indescht Exil op Dharamsala misse flüchten. Kuerz viru senger Flucht huet hien d'Geshe, eng doktorwierdeg Auszeechnung fir seng Aarbecht an der Buddhistescher Theologie am Jokhang-Tempel kritt. Viru senger Flucht huet hien d'Nechungs-Orakel befrot, dëst huet him geroden, den Tibet ze verloossen.
Bezéiungen zum Westen
Nieft politeschen Aktivitéiten setzt sech de 14. Dalai Lama, méi wéi all seng Virgänger, intensiv fir e friddlechen, konstruktiven a matfillenden Dialog tëscht de Mënschen an, souwuel a reliéiser wéi och an allgemenger Hisiicht. Hien huet dofir e puer honnert Virtragsreesen duercht d'ganz Welt gemaach an eng Abberzuel Schrëften, an deenen e sech am Géigesaz zu der einfacher Liewensweis, mat differenzéierten tibeto-buddhistesche Froen zu der Liewenspraxis, der Natur vum mënschleche Bewosstsinn a villen aneren existenzielle Froen ausernanersetzt. Den Tendzin Gyatsho gëllt als Frënd vum Chrëschtentum, a war dacks offiziell am Vatikan op Besuch. Hien hat eng déif Frëndschaft mam Poopst Jean-Paul II..
Den Dalai Lama zu Lëtzebuerg
Den 10. Juni 2005 huet den Dalai Lama op Invitatioun vun der ONG Les Amis du Tibet asbl, déi hiert 10-järegt Bestoe gefeiert huet, an der Coque um Kierchbierg viru 6.200 Leit eng Konferenz zum Theema "Une éthique pour le nouveau millénaire" gehalen. Hien huet doran ë. a. duergeluecht wéi de Mënsch sech richteg verhale soll an net sengem éischten Androck follege soll, ma virun allem nodenken an un d'Konsequenze vu senger Entscheedung denken. "Dat Wichtegst ass, sech net direkt der Roserei hinzeginn, mä dacks einfach Distanz dozou ze huelen", sou den Dalai Lama an enger vu sengen Aussoen.
D.Harmon
Den D.Harmon studéiert zënter 2017 zu Austin am Texas, mä bréngt nach reegelméisseg nei Lidder eraus, sou wéi zum Beispill Errbody am Summer 2020, dat an engem Joer iwwer 60.000-mol op Spotify gelauschtert gouf.
Victor Schadeck
De Victor Schadeck, gebuer de 17. Februar 1934 zu Munneref a gestuerwen de 5. Januar 2023 an der Stad Lëtzebuerg, war e lëtzebuergesche Lokalpolitiker.
De Victor Schadeck war Member vum Gemengerot vun der Gemeng Munneref vun 1968 bis 1987: Conseiller vum 28. Abrëll 1968 un, Schäffen vum 16. Dezember 1969 un a Buergermeeschter vum 30. Juli 1974 bis den 18. Dezember 1987.
Geraldine Chaplin
Si ass d'Meedche vun der Oona O'Neil an dem Schauspiller a Filmregisseur Charlie Chaplin. Hir éischte Filmroll hat si mat 8 Joer am Film Limelight ënner der Regie vun hirem Papp.
De Superjhemp géint de Kriseriis!
Personnagen am Album
(alphabetesch Lëscht vun de Personnagen déi an der Geschicht virkommen oder ernimmt ginn)
Geraldine Chaplin
Si ass d'Mamm vun der Schauspillerin Oona Chaplin.
William Castle
De William Castle, gebuer als William Schloss de 24. Abrëll 1914 zu New York City a gestuerwen den 31. Mee 1977 zu Los Angeles a Kalifornien, war en US-amerikanesche Filmregisseur, Filmproduzent a Schauspiller, deen haaptsächlech als Regisseur B-Movies gedréint huet.
Interessant Filmer vum William Castle sinn de Film noir Johnny Stool Pigeon (1946), den Horrorfilm House on Haunted Hill (1959) mam Vincent Price, den Thriller The Night Walker (1964) mam Robert Taylor an der Barbara Stanwyck an de Kriminalfilm I Saw What You Did (1965) mat der Joan Crawford an dem John Ireland.
Beaumont-en-Verdunois
Beaumont-en-Verdunois ass eng franséisch Gemeng am Departement Meuse an der Regioun Grand Est.
An der Gemeng Beaumont-en-Verdunois wunnt kee Mënsch. Et ass eng vun den néng Uertschaften am Departement déi am Éischte Weltkrich ganz zerstéiert goufen. Se gouf als Village mort pour la France deklaréiert, an um Enn vum Krich gouf decidéiert, d'Gemeng bestoen ze loossen, als Erënnerung un d'Evenementer déi sech do ofgespillt hunn. Den Territoire vun der Gemeng gëtt vun dräi Leit verwalt, déi vum Prefet vun der Meuse bestëmmt ginn.
D'Uertschaft gouf de 15. Mäerz 1921 mat der Croix de guerre 1914-1918 geéiert.
Alain Schneider (Äishockeyspiller)
Den Alain Schneider, gebuer de 14. Mäerz 1962, ass e lëtzebuergesche fréieren Äishockeyspiller op der Stiermer-Positioun. ,
De Schneider huet seng Sportscarrière 1999 ugefaangen. Hien huet a senger Carrière fir Tornado Luxembourg, a vun 1999 bis 2005 fir d'Lëtzebuergesch Äishockeynationalekipp gespillt.
Hie gouf och als Manager an Assistenttrainer vum Tornado Luxembourg a vun der Nationalekipp betreit.
Tom Hillenbrand
Den Thomas ("Tom") Hillenbrand, gebuer 1972 zu Hamburg, ass en däitsche Journalist a Schrëftsteller.
Liewen a Wierk
Den Tom Hillenbrand huet op der Universitéit Duisburg Politik an Ekonomie studéiert an duerno d'Georg von Holtzbrinck-Schule für Wirtschaftsjournalisten absolvéiert. Wärend sengem Unisstudium hat hien e puer Méint e Stage zu Lëtzebuerg gemaach.
Hien huet ë. a. fir d'Handelsblatt, Wall Street Journal Europe a vun 2005 bis 2007 Financial Times Deutschland geschafft. Vun 2001 bis 2005 war hie Wirtschaftsredakter a vun 2007 bis 2010 Ressortleeder fir d'Rubrik "Auto" bei Spiegel Online. Bei Spiegel Online huet hien och sëllege Kolumnen a Glosse geschriwwen, dorënner déi iwwer Technik („Apparatschik“) a Mobilitéit ("Abgefahren"). Ënner dem Pseudonym Tom König schreift en zanter 2011 d'Rubrik "Warteschleife", wou e sech mat (schlechtem) Service um Client auserneesetzt,.
Kulinaresch Krimien
2011 koum bei Kiepenheuer & Witsch säin éischte Roman Teufelsfrucht: Ein kulinarischer Krimi eraus. D'Buch spillt am Gastronomiemilieu. Protagonist ass de Lëtzebuerger Kach Xavier Kieffer, deen e Restaurant mat lëtzebuergesche Kichespezialitéiten a Clausen huet. De Kieffer gëtt ongewollt an e Mordfall un engem Kritiker vum Guide Gabin verwéckelt, a mécht sech op d'Sich nom Mäerder.
Am Februar 2015 gouf bekannt, datt deen éischte Kieffer-Roman mam Moritz Bleibtreu an der Haaptroll verfilmt sollt ginn ; bis ewell (Stand: Mee 2022) huet sech awer nach näischt an deem Sënn gedoen.
Do dernierft schreift den Hillenbrand zanter 2014 dystopesch Thrilleren, déi an der Zoukonft spillen, an déi sech ëm Sujeten dréine wéi Iwwerwaachungsdronen (Drohnenland), Kënschtlech Intelligenz (Qube), Kryptowärungen (Montecrypto) oder digitalt Bewosstsinn (Hologrammatica).
Grand Prix d'Isbergues 2016
Déi '''70. Editioun vum Grand Prix d'Isbergues''' gouf den 18. September 2016 gefuer. Se stoung um Kalenner vun der UCI Europe Tour 2016 an der Kategorie 1.1. Et war och déi fofzéngt Kompetitioun vun der Coupe de France 2016.
Alex Welter
Den Alex Welter ass e lëtzebuergesche fréieren Äishockeyspiller op der Verdeedeger-Positioun.
De Welter huet seng kuerz Sportscarrière 1998 ugefaangen. An der Saison 1998/99 huet hie fir déi lëtzebuergesch Äishockeynationalekipp gespillt.
Kierch Wal
D'Kierch steet op der Kräizung vun der Haaptstrooss, dem CR307, mat der rue Kinnikshaff. Ronderëm d'Kierch ass de Kierfecht ugeluecht.
Giro d'Italia 1910
Déi zweet Editioun vum Giro gouf 1910 vum 18. Mee bis de 5. Juni gefuer. D'Course hat zéng Etappen an et gouf iwwer eng total Distanz vun 2.987,4 km gefuer. Et gouf no Punkte klasséiert an den Italieener Carlo Galetti hat mat 28 Punkte gewonnen. Vun den 101 Mann um Depart waren der 20 ukomm.
Domingos Simões Pereira
Den Domingos Simões Pereira, gebuer den 20. Oktober 1963 zu Farim, ass e Politiker aus Guinea-Bissau. Hien ass zënter 2014 President vum Partido Africano da Independência da Guiné e Cabo Verde, der historescher Onofhängegkeetsbeweegung am Land, a war tëscht 2014 an 2015 Premierminister.
Carrière
Vun 2002 bis 2003 war hie Minister fir Sozialekipementer a vun 2004 bis 2005 Bauteminister vu Guinea-Bissau. Vun 2006 bis 2014 war hien dem Premierminister säi Conseiller fir Infrastruktur, éier hien tëscht dem 3. Juli 2014 an dem 20. August 2015 selwer Premier gouf.
Méga-Menace fir de Vëlos-Ass!
ass de 26. Album aus der Superjhemp-Serie vum Roger Leiner a Lucien Czuga an ass 2011 erauskoum.
Personnagen am Album
(alphabetesch Lëscht vun de Personnagen déi an der Geschicht virkommen oder ernimmt ginn)
Departement Haute-Vienne
D'Haute-Vienne ass e franséischt Departement an der Regioun Nei-Aquitaine, am Zentrum vu Frankräich. D'Departement huet den Numm vum Floss Vienne, dee vun Osten a Richtung Westen duerch d'Departement fléisst.
D'Haaptstad vum Departement ass Limoges, déi als a Universitéitsstad an duerch hir Parzeläinsfabrécke bekannt ass.
Armand Blau
Den Armand Blau, gebuer den 3. Mäerz 1929 an der Stad Lëtzebuerg zu Bouneweg, gestuerwen de 24. Februar 2010 zu Harlingen an Holland, war ee fréieren Ënneroffizéier vun der Arméi, Hotelier an Auteur.
Säi Liewen
Den Armand Blau, deen och "Chevalier de l'Ordre grand-ducal de la Couronne de Chêne" war, war bestuet a Papp vun zwee Kanner. Dee leschten Deel vu sengem Liewen huet hien an Holland verbruecht.
Dokter
En Dokter, respektiv eng Doktesch, ass eng diploméiert Persoun, déi am Beräich vun der Gesondheet schafft. Si beschäftegt sech mat der Preventioun, der Erkennung an dem Traitement vu Krankheeten an anere Pathologien, fir d'Gesondheet vum Patient ze verbesseren.
Bill Skamarakas
De Bill Skamarakas, gebuer den 30. Juni 1992, ass e lëtzebuergesche fréieren Äishockeyspiller op der Stiermer-Positioun, vu litauescher Ofstamung.
De Skamarakas huet seng kuerz Sportscarrière 2008 ugefaangen. Hien huet a senger Carrière fir den IHC Beaufort, an an der Saison 2008/09 fir d'Lëtzebuergesch Äishockeynationalekipp gespillt.
Catherine
Catherine ass:
de Familljennumm vun ë. a.:
den Numm vun Uertschaften an de Vereenegte Staaten:
Bëssegt blot Blutt
ass de 27. Album aus der Superjhemp-Serie vum Roger Leiner a Lucien Czuga an ass 2012 erauskoum.
Personnagen am Album
(alphabetesch Lëscht vun de Personnagen déi an der Geschicht virkommen oder ernimmt ginn)
Lusophonie
Lusophonie (Lusofonia) ginn déi Länner a Géigende genannt, wou Portugisesch geschwat gëtt. De Begrëff gouf analog zu deem vun der Francophonie fir de franséischsproochege Raum gebilt a leet sech vum réimeschen Numm Lusitania of, en Deel vum haitege Portugal a vu Westspuenien (Extremadura an déi haiteg Provënz Salamanca).
Am Géigesaz zu der Francophonie ass d'Lusophonie kee politescht Konzept, mä bezitt sech op all déi, déi portugisesch schwätzen.
Zu der Lusophonie ginn déi heite Länner an Territoirë gezielt:
D'Spiller vun der Communautéit vun de portugiseschsproochege Länner gi Jogos da Lusofonia genannt.
Marc Thewes
De Marc Thewes, gebuer den 21. Februar 1967, ass e lëtzebuergeschen Affekot a Member vum Staatsrot.
Zanter dem 4. Februar 2015 ass de Marc Thewes Member vum Staatsrot wou hien de Roger Molitor ersat huet.
Bezonvaux
Bezonvaux ass eng franséisch Gemeng am Departement Meuse an der Regioun Grand Est.
Léonide Moguy
De Léonide Moguy, gebuer als Leonid Mogilewski de 14. Juli 1898 oder 1899 zu Sankt Péitersbuerg a gestuerwen den 21. Abrëll 1976 zu Paräis, war e franséische Filmediteur, Filmregisseur an Dréibuchauteur
Bezonvaux
An der Gemeng Bezonvaux wunnt kee Mënsch. Et ass eng vun den néng Uertschaften am Departement déi am Éischte Weltkrich ganz zerstéiert goufen. Se gouf als Village mort pour la France deklaréiert, an um Enn vum Krich gouf decidéiert, d'Gemeng bestoen ze loossen, als Erënnerung un d'Evenementer déi sech do ofgespillt hunn. Den Territoire vun der Gemeng gëtt vun dräi Leit verwalt, déi vum Prefet vun der Meuse bestëmmt ginn.
Gielercher
D'Uertschaft gouf den 1. Mäerz 1921 mat der Croix de guerre 1914-1918 geéiert.
(74) Galatea
Den (74) Galatea ass en Asteroid aus der Haaptceinture.
Den Objet gouf den 29. August 1862 vum däitschen Astronom Ernst Wilhelm Leberecht Tempel entdeckt.
Den Asteroid gouf no der Nereid Galateia genannt, enger Duechter vum Miergott Nereus.
Lëscht vun den nationale Monumenter an der Gemeng Koplescht
An dëser Lëscht vun den nationale Monumenter an der Gemeng Koplescht sinn all national Monumenter opgezielt, déi an der lëtzebuergescher Gemeng Koplescht ze fanne sinn (Stand: ).
Harry Keller
Den Harry Keller, gebuer den 22. Februar 1913 zu Los Angeles a Kalifornien an och do gestuerwen den 19. Januar 1987, war en US-amerikanesche Filmediteur, Filmregisseur a Filmproduzent.
Den Harry Heller huet am Joer 1939 mat Mystery of the White Room vum Otis Garrett säin éischte Film als Editeur realiséiert. Hien huet mat The Blonde Bandit am Joer 1949 säin éischte Film als Regisseur gedréit. Vun 1964 bis 1971 huet hien och e puer Spillfilmer produzéiert mat bekannte Stare wéi Rock Hudson, Doris Day, Ann-Margret, Dean Martin an Alain Delon.
Lëscht vun den nationale Monumenter an der Gemeng Koplescht
Koplescht
Legend: MN – Immeubles et objets classés monuments nationaux; IS – Immeubles et objets inscrits à l'inventaire supplémentaire
Kreationismus
Kreationismus ass eng Theorie, déi haaptsächlech vu fundamentalistesch protestantesche Chrëschte gedroe gëtt, an déi dorop baséiert, datt alles, wat an der Bibel steet, Wuert fir Wuert sou geschitt ass.
Entstoen a Verbreedung
D'Theorie vum Kreationismus ass fir d'éischt Kéier um Ufank vum 20. Joerhonnert an den USA opgedaucht. E feste Grënner vum Kreationismus steet net fest.
Dës Doktrin huet sech am Laf vun engem Joerhonnert zimmlech rapid ausgebreet. Enger Statistik no war 2006 bal een Drëttel vun den US-Amerikaner vun dëser Theorie iwwerzeegt.
Virstellunge vum Kreationismus
D'Kreationiste dementéieren wëssenschaftlech Entdeckunge wéi d'Evolutiounstheorië vum Charles Darwin a Jean-Baptiste de Lamarck. Se mësche sech domat an e wëssenschaftleche Fachberäich an, ginn awer keng Daten a Fakten un, déi hir Theorie ënnerstëtze géifen, wat awer indispensabel fir d'Wëssenschaft ass. Wéinst dem Manktem vun Informatioune gëtt de Kreationismus als eng Pseudowëssenschaft bezeechent. Donieft vertriede si d'Meenung, d'Äerd wier net méi wéi 6.000 bis 12.000 Joer al.
Zum Theema Dinosaurier soe si, se hätten d'Äerd zur gläicher Zäit wéi d'Mënsche bevëlkert. D'Fossilien, déi vun den Archeologe fonnt goufen, wieren also zirka 10.000 Joer al, wëssenschaftlech Methode beweisen allerdéngs, datt si eendeiteg méi al kënne sinn.
Duerch dës Virstellunge kënnt et dacks zu Onstëmmegkeete mat renomméierte Wëssenschaftler.
Aus dem Kreationismus ass spéider am 20. Joerhonnert eng weider, änlech Doktrin opgedaucht, den Intelligent Design, dee sech och virun allem mat der Entstehung vun der Äerd an der Evolutioun beschäftegt.
Jennifer Heylen
D'Jennifer Heylen, gebuer den 1. Oktober 1991 zu Ixelles - Elsene, ass eng belsch Schauspillerin.
Si ass zu Leuven opgewuess a wunnt zu Antwerpen.
D'Jennifer Heylen huet ë. a. an zwou Webserië matgespillt, Instafamous a Brak, déi op der flämescher Plattform VTM GO gestreamt ginn, souwéi an der 2. Saison vu Capitani.
2020 huet s'an der poplärer Quizsendung De Slimste Mens ter Wereld matgemaach.
Reaktor (Museksgrupp)
Reaktor ass eng däitsch Museksgrupp vu Saarbrécken déi 1997 gegrënnt gouf. Hire Musekstil huet Elementer vun Elektro, Jazz, Drum´n´Bass a Funk.
Centre hospitalier de Luxembourg
2018 goufen eng 170.000 Patienten am CHL behandelt oder diagnostizéiert. 2018 louchen d'Käschten a Recettë vum CHL bei jee ronn 400 Milliounen Euro. 2007 war dat knapps d'Hallschecht. De Gros dovu sinn d'Personal-Käschten. Generaldirekter ass de Romain Nati.
Um Site vum CHL gëtt et zwielef national medezinesch Departementer:
Am CHL stinn och eng Rei national medezinesch Ekippementer, wéi de PET-Scan, d'extrakorporal Stousswellelithotripsie an de Laboratoire fir In vitro-Befruchtung.
Den CHL assuréiert eng permanent Garde fir d'Kannerklinick grad wéi fir all national Servicer.
Geschicht
Den CHL gouf mam Gesetz vum 10. Dezember 1975 gegrënnt. En huet 1976 seng Dieren opgemaach, no der Zesummeféierung vum neigebauten Hôpital municipal mat der Maternité Grande-Duchesse Charlotte an der Clinique pédiatrique. 2004 ass nach d'Clinique d'Eich derbäikomm.
Hôpital municipal
Nieft villen Zerwisser vun der Allgemengmedezin, der Chirurgie an der Psychiatrie gëtt et am Hôpital municipal och nach aner national Departementer wéi dee vun der Neurochirurgie, vun der Onkologie-Hematologie, den Infektiouns- an Tropekrankheeten an der Immuno-Allergologie.
Äisbierg
En Äisbierg ass en décke Block Äis aus Séisswaasser, deen um Mier schwëmmt.
Centre hospitalier de Luxembourg
Maternité Grande-Duchesse Charlotte
D'Maternité Grande-Duchesse Charlotte gëtt et zënter 1936.
Äisbierg
Am Nordatlantik kommen déi meescht Äisbierger aus Grönland, déi am Südatlantik meeschtens aus der Antarktis.
Am Allgemengen entsti se wa grouss Stécker vu Gletscheren oder vun Äisplattformen um Bord vum oppene Mier ofbriechen. Déi vun den Äisplattformen (meeschtens an der Antarktis) hunn eng méi oder manner horizontal Uewerfläch a ginn "Tafeläisbierger" genannt. Well Waasser dat zu Äis gefruer ass, an deem Aggregatzoustand manner kompakt ass, schwammen d'Äisbierger um Mier. Allerdéngs kuckt da just ee Siwentel eraus, déi aner 6/7 sinn ënner Waasser.
Doduerch waren a sinn Äisbierger eng Gefor fir Schëffer, well ee just déi spréchwiertlech "Spëtzt vum Äisbierg" gesäit, net awer, wat fir eng Ausdeenumg s'ënner Waasser hunn. Déi bekanntst Kollisioun mat engem Äisbierg, mat dramatesche Suiten, dierft déi vun der RMS Titanic, am Abrëll 1912, gewiescht sinn.
Centre hospitalier de Luxembourg
Clinique d'Eich
D'Eecher Klinick ass den 1. Januar 2004 mam CHL fusionéiert.
Äisbierg
De russeschen Dichter, Naturwëssenschaftler an Universalgeléierte Michail Lomonossow huet 1750 als éischten d'Äisbierger naturwëssenschaftlech beschriwwen.
Centre hospitalier de Luxembourg
E neit Gebai
Am November 2021 hunn Ofrappaarbechte vum fréiere Gebai vun der Maternité op der Areler Strooss, dat zanter 2015 eidel stoung, ugefaangen. Op der Plaz kënnt en neit Gebai vum Centre hospitalier. Et soll Enn 2028 operationell sinn (Stand: Mäerz 2023). Och d'Aktivitéite vun der Eecher Klinik ginn am neien CHL zentraliséiert.
Äisbierg
Äisbierger si meeschtens wäiss, wéinst der Reflexion vun der Luucht un der Loft, déi am Äis mat dran ass. Blo Stécker oder 'Oderen' entstinn, wann d'geschmoltent Waasser a Gletschersplécke gelaf an dann nees gefruer ass. Äisbierger brauchen an der Moyenne eng 3 Joer, ier se ganz geschmolt sinn, besonnesch grouss Exemplaren och alt emol 30 Joer. 1956 gouf dee bis ewell gréisste bekannten Äisbierg mat enger Fläch vun 31.000 km² dokumentéiert.
Centre hospitalier du Nord
De Centre hospitalier du Nord (kuerz: CHdN) ass e Spidol am Norde vu Lëtzebuerg. Et ass 2010 duerch d'Fusioun vun der Clinique Saint-Joseph zu Wolz an dem Hôpital Saint-Louis zu Ettelbréck entstanen.
Die neue Zeit
Die neue Zeit (oder Die Neue Zeit) war den Numm vun e puer Zäitschrëften:
Centre hospitalier du Nord
Geschicht vum Wolzer Spidol
Dat éischt Spidol zu Wolz ass 1596 gegrënnt ginn. 1937 ass no véier Joer Bauzäit d'Clinique Saint-Joseph op der Plaz vum aktuelle Spidol opgaangen. Si hat deemools 62 Better. An den 1970er gouf se neigebaut an huet 1977 mat 106 Better hir Dieren opgemaach.
Geschicht vum Ettelbrécker Spidol
1855 ass an eidele Raim vun der Ettelbrécker Kasär e Fleegeheem entstanen.
Fusioun
Den 20. Abrëll 2009 gouf an der Chamber e Gesetz gestëmmt, deem säin Zil d'Zesummeféiere vum Wëlzer an dem Ettelbrécker Spidol war. Tëscht 2011 an 2015 sinn d'Gebaier zu Wolz fir bal 25 Milliounen Euro renovéiert a moderniséiert ginn.
Allgemengt Walrecht
Éier et en allgemengt Walrecht gouf, gouf et a ville Länner dat sougenannt Zensus-Walrecht, dat heescht, et hunn nëmmen déi däerfe Wiele goen, déi e festgesate Minimum u Steiere bezuelt hunn. Och Fraen hu laang net däerfe wielen, an a verschiddene Länner (wéi z. B. a Südafrika vum Apartheidsregimm, oder och an den USA bis an d'Hallschent vum 20. Joerhonnert) war d'Hautfaarf e Critère, wie wielen däerft a wien net.
Allgemengt Walrecht zu Lëtzebuerg
Zu Lëtzebuerg gouf d'allgemengt Walrecht 1919 duerch d'Verfassungsännerung vum 15. Mee agefouert. Dëst war eng laangjäreg Fuerderung ë. a. vun de Sozialiste gewiescht. Bei de Chamberwale vum 26. Oktober 1919 huet awer virun allem d'Rietspartei profitéiert (wat Wielerstëmmen ubelaangt), där hir Rechnung, datt d'Fraen, wa se d'Walrecht hätten, éischter konservativ wiele géifen (oder sou, wéi se gesot kréichen), opgaangen ass.
Vivienne Westwood
DDame Vivienne Isabel Westwood' DBE, gebuer den 8. Abrëll 1941 als Vivienne Isabel Swire zu Tintwistle, am Derbyshire, a gestuerwen den 29. Dezember 2022 am Londoner Quartier Clapham, war eng brittesch Moudendesignerin.
Maino (Vëlosequipe)
Maino war eng italieenesch Vëlosekipp déi tëscht 1903 an 1965 aktiv war. Se gouf vun der Vëlos- a Motorradsfabréck Maino gesponsert. D'Ekipp war haaptsächlech bekannt wéinst hirem Star Costante Girardengo mat deem se déi gréisst Erfolleger hat, besonnesch am Giro d'Italia deen en zweemol gewonnen hat, an aachtmol eng Etapp konnt an d'Täsch stiechen. Mat him konnt d'Ekipp och Milano-Sanremo 1923 gewannen, souwéi dräimol de Giro di Lombardia. Mailand-Sanremo gouf depriwwer eraus nach fënnefmol vun anere Maino-Coureure gewonnen.
Vivienne Westwood
Si gouf bekannt well s'an der Mëtt vun den 1970er Joren d'Punk-Moud erfonnt huet. Méi spéit waren nei an exzentresch zesummegesat Kombinatiounen aus historeschem Gezei, seelenen Tissuen a jäizeg-faarwege Mustere charakteristesch fir hir Entwërf.
Catherine (Virnumm)
Catherine ass déi franséisch Variant vun engem weibleche Virnumm.
Vivienne Westwood
Vun 1989 bis 2005 huet si Coursen am Moudendesign op der Universität für angewandte Kunst Wien ginn an huet vun 1993 bis 2004 als Professesch op der Universität der Künste Berlin geschafft, wou si zur Ehrensenatorin ernannt gouf.
D'Vivienne Westwood war engagéiert am Beräich vun de Mënscherechter, Ofrëschtung an Ëmweltschutz.
Catherine (Virnumm)
E kënnt ursprénglech vum griichesche Persounennumm Aikaterina (griich. Αικατερίνα). D'Etymologie ass ëmstridden: E kéint vum Wuert hekateros hierkommen ("allebéid") oder sech oder op déi griichesch Gëttin Hekate bezéien.
An Europa ass e wäit verbreet a geet meeschtens op d'Nummpatréinesch Catherine vun Alexandria, déi eelst a bekanntst vun den Hellege Catherinen, zeréck.
Varianten am Lëtzebuergesche sinn: Katräin, Katréng, Katrin, Katring.
An anere Sprooche gëtt et eng sëllege Varianten, sou wéi och an hiren Diminutiv-oder Affektivformen.
An anere Sproochen
An anere Sproochen entsprécht Catherine:
Diminutivformen
Käthe (de:), Katie, Kate, Kitty (en); Cath, Cathy, Cathie, Catou (fr); Kasia (pl); Katya, Katja, Katjuscha, Katjuschenka, Katinka (ru.)
Sven Schmal
De Sven Schmal, gebuer den 13. Juni 1981, ass e lëtzebuergesche fréieren Äishockeyspiller op der Stiermer-Positioun. ,
De Schmal huet seng kuerz Sportscarrière 1999 ugefaangen. Hien huet a senger Carrière fir Rapids Réimech, a vun 2000 bis 2003 fir d'Lëtzebuergesch Äishockeynationalekipp gespillt.
Alfredo Ormando
Den Alfredo Ormando, gebuer de 15. Dezember 1958 a Sizilien a gestuerwen den 23. Januar 1998 zu Roum, war en italieenesche Schrëftsteller, dee sech den 13. Januar 1998 aus Protest géint d'Positioun vun der kathoulescher Kierch vis-à-vis vun homosexuelle Chrëschten op der Péitersplaz selwer a Brand gestach huet.
Obwuel Polizisten d'Feier geläscht hunn an hien op d'Intensivstatioun an e Spidol bruecht gouf, ass den Ormando e puer Deeg méi spéit gestuerwen.
Viru sengem Doud huet de Mann, dee selwer homosexuell war, geschriwwen: "Ech hoffe si verstinn de Message deen ech wëll ginn: et ass eng Form vu Protest géint d'Kierch déi Homosexualitéit dämoniséiert an zur selwechter Zäit d'ganz Natur, well Homosexualitéit e Kand vun der Natur ass." De Bréif, deen hie bei sengem Doud bei sech hat gouf net ëffentlech gemaach a kuerz drop huet de Vatikan erkläert, den Ormando hätt sech aus familiäre Grënn ëmbruecht. E puer Deeg méi spéit krut dunn awer déi italieenesch Noriichtenagentur ANSA e Bréif mat senge Motiver, deen hie fortgeschéckt hat éier hien den Zuch fir op Roum geholl hat.
Joko Widodo
De Joko Widodo, gebuer den 21. Juni 1961 zu Surakarta, Provënz Jawa Tengah, bekannt als Jokowi, ass en indoneeseschen Entreprener a Politiker. Hien ass zënter dem 20. Oktober 2014 President vu sengem Land.